Rust in Peace

Rust in Peace הוא האלבום הרביעי של להקת הת'ראש מטאל האמריקאית מגאדת', שיצא לאור ב-24 בספטמבר 1990 על ידי חברת התקליטים קפיטול רקורדס.<ref></ref> זה היה האלבום הראשון של מגאדת' שכלל את ההרכב הקלאסי והפופולרי של הלהקה שכלל את דייב מאסטיין, מרטי פרידמן, ניק מנזה ודייוויד אלפסון. השירים "Hangar 18" ו-"Holy Wars... The Punishment Due" יצאו כסינגלים. האלבום יצא בגרסה מחודשת בשנת 2004, הגרסה החדשה מכילה איכות שמע משופרת, חידוש שירה, שיר נוסף (My Creation) ושלושה דמואים של שירים קיימים.

מאז יציאתו, Rust in Peace נחשב בעיני רבים כקלאסיקה וכאחד האלבומים הכי טובים של הז'אנר, של התקופה, ושל סצנת המטאל בכלל. חלק ניכר ממעריצי הלהקה רואים באלבום הזה כתקופת שיא בקריירה של מגאדת'. הוא הוכתר כאחד מתקליטי הת'ראש מטאל הטובים ביותר בכל הזמנים על ידי פרסומים כמו Decibel ו-Kerrang!, ומופיע בספר "1001 אלבומים שאתה חייב לשמוע לפני שאתה מת". האלבום היה מועמד לפרס גראמי לביצוע המטאל הטוב ביותר בטקס פרסי גראמי ה-33.

דייב מאסטיין העיד שהרעיון לשם האלבום בא ממדבקת מכוניות שראה שנכתב בה "Nuclear Weapons May They Rust In Peace" (מדבקה המתנגדת לנשק גרעיני המביעה תקווה כי הם "יעלו חלודה בשלום", משחק מילים על הביטוי "Rest in peace" - ינוח על משכבו בשלום, ביטוי המתייחס למתים).

== רקע והפקה ==
בשנת 1988 הופיעה מגאדת' בפסטיבל מפלצות הרוק (Monsters of Rock) בפארק דונינגטון בבריטניה, לצד איירון מיידן, קיס, Helloween, Guns N' Roses ודייוויד לי רות'. הלהקה הופיעה בפני קהל של יותר מ-100,000 איש<ref></ref> ובמהרה צורפה לסיבוב ההופעות האירופי "Monsters of Rock", אך פרשה לאחר ההופעה הראשונה עקב בעיות סמים של הבסיסט דייוויד אלפסון.<ref></ref> בעיות נוספות בתוך הלהקה גרמו לסולן והגיטריסט דייב מאסטיין לפטר את המתופף צ'אק באלר ואת הגיטריסט ג'ף יאנג, ולבטל את סיבוב ההופעות האוסטרלי המתוכנן שלהם בשנת 1988.<ref></ref> ניק מנזה, לשעבר טכנאי התופים של באלר, נשכר כמתופף החדש של הלהקה.<ref name=":0">Rust in Peace liner notes (2004 re-release). Capitol Records. 2004. pp. 4–5.</ref> החיפוש אחר גיטריסט חדש היה תהליך ממושך; מאסטיין בחן מספר גיטריסטים לתפקיד, כולל דיימבאג דארל מלהקת פנטרה, שהוצע לו בתחילה לקבל את התפקיד לפני שסירב, מכיוון שביקש לשכור גם את אחיו בפנטרה, המתופף ויני פול.<ref></ref> גם ג'ף ווטרס מ-Annihilator נשקל.<ref></ref> מאסטיין ביקש מהגיטריסט המקורי של מגאדת', כריס פולאנד, להצטרף מחדש ללהקה,<ref name=":1"></ref> כאשר פולאנד למעשה השתתף בהקלטת הדמו של כל השירים שהגיעו בסופו של דבר לאלבום האולפן.<ref></ref> על פי פולאנד, הוא היה "99 אחוז מתכוון להצטרף" ללהקה, אך לא הצטרף בסופו של דבר עקב המלצת המנהלת שלו.<ref name=":1" /> לדברי מאסטיין, אחד הגיטריסטים האחרונים ששמע עליהם, מרטי פרידמן, שלח לו עותק של האלבום Dragon's Kiss, שבו ניגן פרידמן. לאחר שהאזין לאלבום, מאסטיין הביא את פרידמן לאודישן וצירף אותו ללהקה.<ref name=":0" /> זה יהפוך להרכב היציב הראשון של הלהקה, וכפי שהוכר על ידי המעריצים, להרכב "הקלאסי" של מגאדת'.<ref></ref>

שם האלבום Rust in Peace נוצר בהשראת מדבקת פגוש שראה מאסטיין על גב רכב בזמן שנסע הביתה מאגם אלסינור, קליפורניה. על המדבקה נכתב: "Nuclear Weapons May They Rust In Peace". מאסטיין אהב את הרעיון והחליט להשתמש בו ככותרת לאלבום הקרוב של מגאדת'.<ref></ref> Rust in Peace הוקלט בחברת רומבו רקורדס עם המפיק מייק קלינק, בעוד שהמיקס בוצע על ידי מקס נורמן.<ref name=":2">Rust in Peace liner notes (original release). Capitol Records. 1990. pp. 3, 16.</ref> קלינק הובא לעבוד על Appetite for Destruction של Guns N' Roses וגם על Strangers in the Night של UFO.<ref></ref> עבודתו עסקה בעיקר בבס, תופים וגיטרה של פרידמן.<ref></ref> בריאיון משנת 2002, מאסטיין הצהיר שהם "ממש לא עשו את האלבום עם [קלינק]" מכיוון שבאותה תקופה הוא התמקד ב-Use Your Illusion I ו-II של Guns N' Roses - שהוקלטו גם הם ברומבו - והצהיר שרוב העבודה באלבום נעשתה על ידו, נורמן והמהנדס מיקאג'ה ראיין.<ref name=":3"></ref>

עטיפת האלבום נוצרה על ידי האמן אד רפקה,<ref name=":2" /> שעשה בעבר את עטיפת האלבום Peace Sells... but Who's Buying? בשנת 1986.<ref>Peace Sells... But Who's Buying? liner notes (2004 re-release). Capitol Records. 2004. p. 4.</ref> הוא מזכיר את "האנגר 18", ומתאר את קמע הלהקה ויק ראטלהד ואת מנהיגי העולם של התקופה צופים בגוף חייזרי. בנוסף ליצירת עטיפת האלבום, רפקה גם סיפק עטיפה לשני הסינגלים של האלבום.<ref></ref> החפץ שרטלהד מחזיק אושר על ידי מאסטיין כחומר הדומה לקריפטונייט.<ref></ref>

== הלחנה ==
האלבום כולל מספר נושאים ליריים: דת,<ref></ref> פוליטיקה ולוחמה, כמו גם נושאים אישיים של מאסטיין, כגון מאבקו בהתמכרות לסמים ואלכוהול,<ref></ref> תיאוריות קונספירציה על עב"מים<ref name=":4"></ref> ואפילו דמות המעניש של מארוול קומיקס.<ref name=":5"></ref>

שיר הפתיחה, "Holy Wars... The Punishment Due" נכתב בהרשאת מהסכסוך בצפון אירלנד, שבו הקהילה הלאומנית הקתולית ברובה הייתה בסכסוך עם הקהילה הנאמנה הפרוטסטנטית בעיקרה על ריבונותם של ששת מחוזות צפון אירלנד. מאסטיין סיפר כי בתערוכה באנטרים, צפון אירלנד, הוא גילה שחולצות מזויפות של מגאדת' מוצעות למכירה. הוא נרתע מלפעול להסרתם בטענה שהם חלק מפעילויות גיוס כספים למען "המטרה" ("The Cause")<ref></ref> שהוסבר כמשהו שנועד להביא שוויון לקתולים ולפרוטסטנטים באזור. מאסטיין, שאהב את האופן שבה "המטרה" נשמעה כפי שהוסבר לו, הקדיש לה ביצוע של "Anarchy in the U.K.", מה שגרם לקהל להתפרע.<ref></ref> הלהקה לוותה באוטובוס ממוגן ירי בחזרה למלון שלהם בדבלין לאחר ההופעה.<ref name=":3" /><ref></ref> תקרית זו, יחד עם המעניש של מארוול, נתנו השראה למאסטיין לכתוב את השיר.<ref name=":5" />

"Rust in Peace... Polaris", מתייחס לנושא הלוחמה הגרעינית,<ref></ref> כאשר "פולאריס" מתייחס לטיל הבליסטי הבין-יבשתי לוקהיד UGM-27 פולריס מתקופת המלחמה הקרה.<ref></ref> מאסטיין חשף כי השיר, שנקרא במקור "Child Saint", היה אחת מיצירותיו המוקדמות, שנכתב לפני תקופתו עם מטאליקה (1982-83).<ref name=":3" /> מנזה הציע את הרעיון ל-"Hangar 18", שיר על מזימות עב"מים ואזור 51.<ref name=":4" /> מבחינה מוזיקלית, השיר כולל סולואי גיטרה תאומים לאחר הבית.<ref></ref>

== רשימת שירים ==

== משתתפים ==
* דייב מאסטיין - שירה, גיטרה חשמלית
* מרטי פרידמן - גיטרה חשמלית, קולות רקע
* דייוויד אלפסון - גיטרה בס, קולות רקע
* ניק מנזה - תופים, קולות רקע
* כריס פולנד - גיטרה חשמלית ברצועות הדמו Rust in Peace...Polaris, Holy Wars...The Punishment Due ו-Take No Prisoners

==קישורים חיצוניים==

==הערות שוליים==

קטגוריה:אלבומי 1990
קטגוריה:אלבומי מגאדת'
קטגוריה:אלבומים באנגלית
קטגוריה:אלבומי חברת קפיטול רקורדס